
ประกาศองค์การบริหารส่วนตำบลเทพราช
  เรื่อง   การรับสมัคร(สรรหา)สอบคัดเลือก(เลือกสรร)บุคคลเป็นพนักงานจ้างตามภารกิจ ตำแหน่ง ผู้ดูแลเด็ก
-------------------------------------------



ด้วยองค์การบริหารส่วนตำบลเทพราช   มีความประสงค์จะรับสมัครบุคคลเข้าเป็นพนักงานจ้างตามภารกิจ  โดยวิธีการสรรหาและเลือกสรร ในตำแหน่งที่กรมส่งเสริมการปกครองส่วนท้องถิ่นพิจารณาจัดสรรอัตราและงบประมาณค่าตอบแทนผู้ดูแลเด็กศูนย์พัฒนาเด็กเล็ก ขององค์กรปกครองส่วนท้องถิ่น (เพิ่มเติม) อาศัยอำนาจตามประกาศคณะกรรมการพนักงานส่วนตำบลจังหวัดนครศรีธรรมราช เรื่อง หลักเกณฑ์เกี่ยวกับพนักงานจ้าง ลงวันที่ 26 กรกฎาคม 2547 หมวด 4 การสรรหาและการเลือกสรร จึงสรรหาและเลือกสรรบุคคลเพื่อเป็นพนักงานจ้างตามภารกิจขององค์การบริหารส่วนตำบลเทพราช   
1. ตำแหน่งที่สรรหา  (รับสมัคร)

สังกัดสำนักงานปลัด อบต.



พนักงานจ้างตามภารกิจ  ตำแหน่ง  ผู้ดูแลเด็ก  จำนวน  1  อัตรา


 ลักษณะงานที่ปฏิบัติ   ปฏิบัติหน้าที่เกี่ยวกับการอบรมเลี้ยงดูเด็กก่อนวัยประถมศึกษา อบรม ให้ความรู้ ความคิด ความประพฤติ ความพร้อม  และจัดแนวประสบการณ์ให้เด็กมีความพร้อมที่สอดคล้องกับพัฒนาการของเด็ก  และปฏิบัติหน้าที่อื่นที่เกี่ยวข้องตามที่ผู้บังคับบัญชามอบหมาย

                2. คุณสมบัติเฉพาะตำแหน่ง


-  เพศหญิง


-  จบการศึกษาไม่ต่ำกว่าประกาศนียบัตรวิชาชีพ (ปวช.) หรือเทียบเท่าขึ้นไป            
                                      (ผู้ที่จบการศึกษาวุฒิการศึกษาปริญญาตรี สาขาการศึกษาปฐมวัย จะได้รับ     การพิจารณาเป็นพิเศษ)


-  มีความสามารถที่จะปฏิบัติงานตามที่จ้างได้
3. คุณสมบัติทั่วไปของผู้สมัคร


ผู้ที่จะสมัคร  เพื่อสอบคัดเลือกเป็นพนักงานจ้างต้องมีคุณสมบัติและลักษณะต้องห้ามดังต่อไปนี้



3.1 มีสัญชาติไทย


3.2 มีอายุไม่ต่ำกว่าสิบแปดปีบริบูรณ์ และไม่เกิน 60 ปี


3.3 ไม่เป็นบุคคลล้มละลาย


3.4 ไม่เป็นผู้มีการทุพพลภาพจนไม่สามารถปฏิบัติหน้าที่ได้  ไร้ความสามารถหรือจิตฟั่นเฟือนไม่สมประกอบหรือเป็นโรคตามที่กำหนดไว้ในประกาศกำหนดโรคที่เป็นลักษณะต้องห้ามเบื้องต้นที่คณะกรรมการกำหนด  ดังนี้



1)  โรคเรื้อนในระยะติดต่อหรือระยะที่ปรากฏอาการเป็นที่น่ารังเกียจแก่สังคม



2)  วัณโรคระยะอันตราย



3)  โรคเท้าช้างในระยะที่ปรากฏอาการเป็นที่รังเกียจแก่สังคม



4)  โรคพิษสุราเรื้อรัง


3.5 ไม่เป็นผู้ดำรงตำแหน่งทางการเมือง กรรมการพรรคการเมือง หรือเจ้าหน้าที่ในพรรคการเมือง


3.6 ไม่เป็นผู้ดำรงตำแหน่งผู้บริหารท้องถิ่น คณะผู้บริหารท้องถิ่น สมาชิกสภาท้องถิ่น


3.7 ไม่เป็นผู้เคยต้องรับโทษจำคุกโดยคำพิพากษาถึงที่สุดให้จำคุก เพราะกระทำความผิดทางอาญา เว้นแต่เป็นโทษสำหรับความผิดที่ได้กระทำโดยประมาทหรือความผิดลหุโทษ


3.8 ไม่เป็นผู้เคยถูกลงโทษให้ออก ปลดออก หรือไล่ออกจากราชการ รัฐวิสาหกิจ หรือหน่วยงานอื่นของรัฐ

4. ระยะเวลาการประกาศสรรหา (รับสมัคร)   
ระหว่างวันที่    1 สิงหาคม  2550   ถึงวันที่  9  สิงหาคม  2550

5. วัน เวลา และสถานที่รับสมัคร  ยื่นใบสมัครที่สำนักงานปลัด องค์การบริหารส่วนตำบลเทพราช  ตั้งแต่เวลา 08.30 น. – 16.30 น.  (เว้นวันหยุดราชการ)  

6. หลักฐานที่ต้องยื่นในวันสมัคร


1. สำเนาทะเบียนบ้าน
จำนวน  1  ฉบับ


2. สำเนาบัตรประจำตัวประชาชน
จำนวน  1  ฉบับ


3. สำเนาวุฒิการศึกษา
จำนวน  1  ฉบับ


4. รูปถ่ายขนาด 1 นิ้ว
จำนวน  2  รูป


5.  ใบรับรองแพทย์
จำนวน  1  ฉบับ


6. กรณีสมัครในตำแหน่งที่ต้องใช้ทักษะเฉพาะบุคคล  จะต้องมีหนังสือรับรองการทำงานจากนายจ้างหรือหน่วยงาน  ว่าเป็นผู้มีความรู้ความสามารถและทักษะในงานที่ปฏิบัติเป็นเวลาไม่ต่ำกว่า  5  ปี  จำนวน 1 ฉบับ

7. ค่าธรรมเนียมการสมัคร



- พนักงานจ้างตามภารกิจจำนวน  50  บาท

8.  อัตราค่าตอบแทน             

 




-  เดือนละ  
5,530  บาท  

9.  สัญญาจ้าง          



-  คราวละไม่เกิน 4 ปี  (ตามปีงบประมาณ เดือนตุลาคม ถึง เดือนกันยายน)

10.  ประกาศรายชื่อผู้มีสิทธิสอบ  วันที่  10  สิงหาคม  2550  เวลา 13.00  น.  ณ  บอร์ดประชาสัมพันธ์  บริเวณหน้าองค์การบริหารส่วนตำบลเทพราช และที่ WWW.THEPPHARAT.GO.TH

11. กำหนดการเลือกสรร  (คัดเลือก)  วันที่  11    สิงหาคม  2550  ตั้งแต่เวลา 09.30 น.  เป็นต้นไป  ณ  องค์การบริหารส่วนตำบลเทพราช

12. หลักเกณฑ์การผ่านการคัดเลือก  องค์การบริหารส่วนตำบลเทพราชทำการคัดเลือกโดยวิธีการสัมภาษณ์ และพิจารณา วุฒิทางการศึกษาและประสบการณ์ที่เกี่ยวข้อง  คะแนนเต็ม 100  คะแนน โดยผู้ที่ทำคะแนนได้  ตั้งแต่ร้อยละ 60 ขึ้นไป  จะถือว่าเป็นผู้ผ่านเกณฑ์การคัดเลือกและมีสิทธิได้ขึ้นบัญชีเพื่อรอการลงนามในสัญญาจ้างต่อไป  สำหรับหลักเกณฑ์การให้คะแนนผู้สอบคัดเลือกจะต้องผ่านการสอบคัดเลือกความรู้ความสามารถหรือทักษะในเรื่องต่างๆ ที่จำเป็นต่อการปฏิบัติงาน  ดังนี้


-  ความรู้ทั่วไปในเรื่องต่าง ๆ ที่เกี่ยวข้อง
30  คะแนน



-  ความสามารถหรือทักษะเฉพาะในการสอน
30  คะแนน


-  ประสบการณ์และคุณวุฒิทางการศึกษา
20  คะแนน



-   คุณลักษณะอื่น ๆ ที่มีความเหมาะสมต่อตำแหน่ง
20  คะแนน

13. ประกาศผลการเลือกสรร  (สอบคัดเลือก)   วันที่  11  สิงหาคม  2550  เวลา 09.00 น.          ณ บอร์ดประชาสัมพันธ์องค์การบริหารส่วนตำบลเทพราชและที่ WWW.THEPPHARAT.GO.TH

14. การขึ้นบัญชี  องค์การบริหารส่วนตำบลเทพราชจะส่งรายชื่อผู้ที่ผ่านเกณฑ์การเลือกสรรทั้งหมดเสนอขอความเห็นชอบจาก ก.อบต.จังหวัดนครศรีธรรมราช   เพื่อทำการขึ้นบัญชีเป็นเวลา 1 ปี นับแต่วันประกาศผลการคัดเลือกสรร  และหากภายหลังมีอัตราว่างในลักษณะเดียวกันหรือคล้ายคลึงกัน     ซึ่งองค์การบริหารส่วนตำบลเทพราชพิจารณาแล้วเห็นว่าสามารถใช้บุคคลที่มีสมรรถนะในเรื่องเดียวกันได้  นายกองค์การบริหารส่วนตำบลเทพราชโดยความเห็นชอบของ  ก.อบต.จังหวัดนครศรีธรรมราช   อาจพิจารณาจัดจ้าง    ผู้ผ่านการเลือกสรรจากบัญชีรายชื่อผู้ผ่านการเลือกสรรที่ยังไม่หมดอายุก็ได้

15. การลงนามสัญญาจ้าง     องค์การบริหารส่วนตำบลเทพราช จะลงนามในสัญญาจ้างสำหรับผู้ที่ผ่านการเลือกสรร  (คัดเลือก)  และได้ขึ้นบัญชีที่ได้คะแนนสูงสุดเรียงตามลำดับโดยความเห็นชอบจาก    ก.อบต.จังหวัดนครศรีธรรมราช   ตามจำนวนอัตราที่ว่าง  

จึงประกาศให้ผู้สนใจทราบโดยทั่วกัน          รายละเอียดสอบถามได้ที่องค์การบริหาร         ส่วนตำบลเทพราช  อำเภอสิชล  จังหวัดนครศรีธรรมราช  โทรศัพท์สอบถามได้ที่หมายเลข 0-7534-9165-6  หรือสามารถดาวน์โหลดข้อมูลได้ที่  WWW.THEPPHARAT.GO.TH



ประกาศ  ณ  วันที่  17  เดือนกรกฎาคม  2550
นายไชยา  ขนอม
 (นายไชยา  ขนอม)
นายกองค์การบริหารส่วนตำบลเทพราช

